Άννα Μενενάκου

Η Άννα Μενενάκου (Αθήνα, 16 Ιουλίου 1985) είναι Ελληνίδα ηθοποιός.

Πρώτα χρόνια 
Γεννήθηκε το 1985 στην Αθήνα αλλά πέρασε τα παιδικά της χρόνια στον Πειραιά και τη Κρήτη. Μετά το σχολείο σπούδασε υποκριτική στη Δραματική Σχολή Ίασμος του Βασίλη Διαμαντόπουλου από όπου κι αποφοίτησε το 2008.

Βιογραφικό

Τηλεόραση 
Έκανε το τηλεοπτικό της ντεμπούτο το 2007 σε δύο επεισόδια της σειράς «Singles 2,1/2». Την ίδια περίοδο συμμετείχε σε κάποια από τα επεισόδια της καθημερινής σειράς «Μαρία η άσχημη» στο Mega. Το 2008, πρωταγωνίστησε σε μία ιστορία της σειράς «Το Κόκκινο Δωμάτιο» μαζί με την Έλντα Πανοπούλου, ενώ συμμετείχε και στη σειρά «Υπάρχουν άντρες κι άντρες» του Alpha.Το 2009, ήταν μέρος του βασικού καστ της δραματικής σειράς «Χαρά αγνοείται» του Mega.

Έγινε ευρύτερα γνωστή στο ελληνικό κοινό το 2011, από το ρόλο της Κρητικιάς Άννας στην οικογενειακή κωμική σειρά του Mega «Πίσω στο Σπίτι». Εκεί τις σεζόν 2011-2013 συμπρωταγωνίστησε μαζί με την Μαρία Καβογιάννη, τον Θοδωρή Αθερίδη, τον Αποστόλη Τότσικα και τον Θανάση Τσαλταμπάση. Το 2012, ταυτόχρονα με το «Πίσω στο Σπίτι», είχε το ρόλο της Λιάνας στην κωμική σειρά «Ελεύθερος κι ωραίος» στον Ant1. Επέστρεψε όμως τηλεοπτικά, το 2015 κάνοντας μία guest εμφάνιση στον δεύτερο κύκλο της σειράς «Μην αρχίζεις τη μουρμούρα» στον Alpha.

Τη σεζόν 2015-2016, πρωταγωνίστησε με πολύ μεγάλη επιτυχία μαζί με τον Ιεροκλή Μιχαηλίδη, τον Προμηθέα Αλειφερόπουλο και την Κλέλια Ρένεση στην κωμική σειρά «Μάλιστα, Σεφ!» στο Mega Channel όπου υποδύθηκε την Κίκα. Ακολούθησε η συμμετοχή της στη σειρά «Κάτι χωρισμένα παλικάρια» στον Ant1 το 2018, ενώ τη σεζόν 2018-2019 πρωταγωνίστησε μαζί με την Δήμητρα Ματσούκα τον Μάριο Αθανασίου αλλά και άλλους γνωστούς ηθοποιούς στην κωμική σειρά «Ελεύθερη Σχέση» στο Open. Την σεζόν 2019-2020 πρωταγωνίστησε στην κωμική σειρά «Αν Ήμουν Πλούσιος» του Ant1 στην οποία υποδύεται την Κική. Το φθινόπωρο του 2020 πρωταγωνιστησε στην αστυνομική σειρά του COSMOTE TV, Έτερος Εγώ - Κάθαρσις, με το ρόλο της νέας αστυνόμου από μετάθεση, Μάρθας Καρρά. Τη σεζόν 2021 - 2022 πρωταγωνίστησε στη κωμική σειρά του Alpha TV «Άσε μας ρε μαμά», όπου υποδύθηκε την Τζοβάνα.

Θέατρο 
Στο θέατρο έχει λάβει μέρος μεταξύ άλλων στις παραστάσεις ‘’ Αιδοίων μονόλογοι ‘’(2005)’’, ‘’ Την αγάπη σου μόνο’’(2005) , ‘’Κλάξον, Τρομπέτες και Πλάκες’’(2006), ‘’Ονειροφαντασία’’(2006), ‘’Chicago Η Οντισιόν"(2007), "Ερωτευμένη με τον Βανγκ Γκονγκ"(2008), ‘’Μιλώ, μην φοβάσαι χαμόγελα’’(2012). Το 2013 πρωταγωνίστησε στο πλευρό του Γιώργου Χριστοδούλου στην Θεατρική παράσταση ‘’Εκπαιδεύοντας Τη Ρίτα" όπου έγινε και ευρύτερα γνωστή μέσα από την τεράστια επιτυχία της παράστασης. Το καλοκαίρι του ίδιου χρόνου έπαιξε στην θεατρική παράσταση ‘’Βάκχες"(2013) μαζί με τον Σακη Ρούβα και άλλους καταξιωμένους ηθοποιούς. Το 2014 συμμετείχε επίσης στις θεατρικές παραστάσεις ‘’ Μια συνομιλία είμαστε’’ και ‘’Το Μανιφέστο του πολέμου’’. Την σεζόν 2014-2015 πρωταγωνίστησε στο πλευρό του Βλαδίμηρου Κυριακίδη και Θανάση Τσαλταμπάση αλλά και άλλων γνωστών ηθοποιών στη θεατρική παράσταση ‘’Οι Τενόροι’’ στο θέατρο Ζίνα. Το καλοκαίρι του 2015 η παράσταση πραγματοποίησε μια μεγάλη περιοδεία σε όλη την Ελλάδα. Την σεζόν 2015-2016 πρωταγωνίστησε για ακόμη μια φορά στο πλευρό του Βλαδίμηρου Κυριακίδη στη θεατρική παράσταση ‘’Το Σώσε’’ στο θέατρο ‘’Ζίνα’’. Από το 2016 έως και σήμερα πρωταγωνιστεί στο θέατρο Κάππα μαζί με τους Σπύρο Παπαδόπουλο, Πυγμαλίων Δαδακαρίδη, Βασίλη Ρίσβα, Δημήτρη Μαυρόπουλου, Χρήστο Σπανό και Ξανθή Γεωργίου στη κωμωδία ‘’ Δείπνο Ηλιθίων’’. Εξαιτίας της τεράστιας επιτυχίας η παράσταση από το 2016 και μετά δεν έχει σταματήσει να ανεβαίνει στο θέατρο σπάζοντας κάθε χρόνο τα ταμεία. Παράλληλα το καλοκαίρι του 2018 πρωταγωνίστησε στο καλοκαιρινό θέατρο Λαμπέτη στο πλευρό του Κώστα Βουτσά, του Μάριου Αθανασίου, της Μαριάννας Τουμασάτου και άλλων ηθοποιών στη κωμωδία ‘’ Πανικός στο Υπουργείο’’, η οποία γνώρισε μεγάλη επιτυχία.

Κινηματογράφος 
Στον κινηματογράφο πρωταγωνίστησε στην ταινία μικρού μήκους "The Feeding", το 2008, ενώ συμμετείχε και στην ταινία "180 μοίρες", το 2010.

Προσωπική ζωή 
Από το 2018 είναι σε σχέση με τον σκηνοθέτη Σωτήρη Τσαφούλια.

Παραπομπές 

Ελληνίδες ηθοποιοί κινηματογράφου
Ελληνίδες ηθοποιοί τηλεόρασης
Ελληνίδες ηθοποιοί θεάτρου